**POTVARKIS**

**DĖL** **ŠILALĖS RAJONO SAVIVALDYBĖS NEFORMALIOJO VAIKŲ ŠVIETIMO PROGRAMŲ VYKDYMO**

2024 m. sausio 24 d. Nr. T3-46

Šilalė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 3 punktu, Lietuvos Respublikos švietimo įstatymo 58 straipsnio 2 dalies 1 ir 2 punktais, 67 straipsnio 1 dalimi, vykdydamas Neformaliojo vaikų švietimo programų finansavimo ir administravimo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 „Dėl Neformaliojo vaikų švietimo programų finansavimo ir administravimo tvarkos aprašo patvirtinimo“, 3, 5, 11, 13, 28, 30, 32, 37, 41 punktus ir 12.2 papunktį:

1. T v i r t i n u:

1.1. Šilalės rajono savivaldybės neformaliojo vaikų švietimo programų finansavimo prioritetą – sporto krypties programos, skatinančios saugaus elgesio vandenyje ir mokymosi plaukti veiklą;

1.2. Šilalės rajono savivaldybės Neformaliojo vaikų švietimo programų atitikties reikalavimams vertinimo komisijos darbo reglamentą (pridedama);

1.3. Šilalės rajono savivaldybės neformaliojo vaikų švietimo programų stebėsenos tvarkos aprašą (pridedama).

2. N u s t a t a u:

2.1. neformaliojo vaikų švietimo lėšų vienam mokiniui per mėnesį dydį (toliau – NVŠ krepšelis), jei mokinys dalyvauja neformaliojo vaikų švietimo programoje (toliau – NVŠ programa):

2.1.1. atitinkančioje bent vieną Neformaliojo vaikų švietimo programų finansavimo ir administravimo tvarkos aprašo (toliau – Aprašas) 12 punkte nurodytą nacionalinį NVŠ programos prioritetą – 25,00 Eur (dvidešimt penkis eurus);

2.1.2. neatitinkančioje nė vieno Aprašo 12 punkte nurodyto nacionalinio NVŠ programos prioriteto, bet atitinkančioje Šilalės rajono savivaldybės mero šio potvarkio 1.1 papunkčiu nustatytą Šilalės rajono savivaldybės neformaliojo vaikų švietimo programų finansavimo prioritetą – 25,00 Eur (dvidešimt penkis eurus);

2.1.3. neatitinkančioje nė vieno Aprašo 12 punkte nurodyto nacionalinio NVŠ programos prioriteto, taip pat neatitinkančioje šio potvarkio 1.1 papunkčiu nustatyto Šilalės rajono savivaldybės neformaliojo vaikų švietimo programų finansavimo prioriteto – nuo 15,00 Eur (penkiolikos eurų) iki 25,00 Eur (dvidešimt penkių eurų), atsižvelgiant į Lietuvos Respublikos švietimo, mokslo ir sporto ministro įsakymu skirtas valstybės biudžeto lėšas einamiesiems kalendoriniams metams bei NVŠ programoje registruotų mokinių skaičių;

2.2. skirti du NVŠ krepšelius vidutinius, didelius ir labai didelius specialiuosius ugdymosi poreikius (toliau – SUP) turinčiam mokiniui, dalyvaujančiam NVŠ programoje, kuri yra įgyvendinama kasdieniu (kontaktiniu) būdu, jei jo SUP yra nurodyti Mokinių registre, šis NVŠ krepšelio dydis nėra keičiamas, jei dėl ekstremalios situacijos ar kitų aplinkybių NVŠ programos būdas yra keičiamas į nuotolinį ar mišrų;

2.3. maksimalų mokinių skaičių NVŠ programos įgyvendinimo grupėje orientuotoje į:

2.3.1. 1–4 klasių mokinius – 20;

2.3.2. 5–12 (1–4 gimnazijos) klasių mokinius – 25.

2.4. Šilalės rajono savivaldybei iš Lietuvos Respublikos valstybės biudžeto savivaldybės lygmens neformaliojo vaikų švietimo programoms finansuoti skirtos lėšos (toliau – NVŠ lėšos) visiems neformaliojo švietimo teikėjams, vykdantiems NVŠ programas Šilalės rajono savivaldybėje ir registruotiems Neformaliojo švietimo programų registre, paskirstomos pagal NVŠ programoje dalyvaujančių mokinių skaičių einamųjų metų sausio 15 d. ir rugsėjo 15 d. Mokinių registro duomenimis;

2.5. tuo atveju, kai NVŠ lėšų nepakanka, lėšos neformaliojo vaikų švietimo teikėjams paskirstomos:

2.5.1. 25,00 Eur (dvidešimt penkių eurų) NVŠ krepšelis skiriamas NVŠ programos teikėjui, atitinkančiam bent vieną nacionalinį NVŠ programų finansavimo prioritetą, nustatytą Aprašo 12 punktu, ir šio potvarkio 1.1 papunkčiu nustatytą Šilalės rajono savivaldybės neformaliojo vaikų švietimo programų finansavimo prioritetą;

2.5.2. kitiems NVŠ teikėjams 15,00 Eur (penkiolikos eurų) NVŠ krepšelis paskirstomas proporcingai pagal NVŠ programoje dalyvaujančių mokinių skaičių;

2.5.3. du NVŠ krepšelius, jei NVŠ programoje dalyvauja SUP turintis mokinys;

2.6. mokinių pirmumo pasinaudoti NVŠ lėšomis kriterijus:

2.6.1. SUP turintys mokiniai;

2.6.2. mokiniai, gaunantys socialinę paramą arba turintys teisę į socialinę paramą;

2.6.3. mokiniai iš daugiavaikių šeimų;

2.6.4. mokiniai, nelankantys Šilalės meno ir Šilalės sporto mokyklų.

 3. P r i p a ž į s t u netekusiu galios Šilalės rajono savivaldybės mero 2023 m. liepos 20 d. potvarkį Nr. T3-164 „Dėl Šilalės rajono savivaldybės neformaliojo vaikų švietimo programų vykdymo“.

4. P a v e d u Administracijos Švietimo, kultūros ir sporto skyriui supažindinti su šio potvarkiu neformaliojo švietimo teikėjus, įgyvendinančius NVŠ programas Šilalės rajono savivaldybėje.

5. Į p a r e i g o j u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

 Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras Tadas Bartkus